જાવેદ મિયાંદાદની આ સિક્સ એક માઇલસ્ટોન સમાન બની ગઇ છે. અલબત્ત, વન-ડે ક્રિકેટમાં જાવેદ મિયાંદાદ ઉપરાંત અન્ય પાંચ એવા બેટ્સમેન છે જેમણે છેલ્લા બોલે સિક્સ ફટકારી પોતાની ટીમને વિજય અપાવ્યો હોય. આવું કારનામું કરનારા બેટ્સમેનમાં દક્ષિણ આફ્રિકાના લાન્સ ક્લુઝનર, ઝિમ્બાબ્વેના બ્રેન્ડન ટેલર, વેસ્ટ ઇન્ડીઝના શિવનારાયણ ચંદ્રપોલ, ઝિમ્બાબ્વેના એડ રેઇન્સફોર્ડ અને દક્ષિણ આફ્રિકાના રિયાન મેકલારેનનો સમાવેશ થાય છે.